קובי מוסא

קובי מוסא (נולד ב-19 באפריל 1982) הוא כדורגלן עבר ישראלי ששיחק בעמדת המגן הימני.

קריירה 
מוסא שיחק מאז שנת 2000 עד 2008 במכבי תל אביב, למעט בעונת , שבה הושאל לקבוצת מ.ס. אשדוד. מוסא שיחק עם מכבי תל אביב בשלב הבתים של ליגת האלופות בעונת . במהלך משחק הדרבי התל אביבי, שנערך במחזור האחרון של עונת , היה מעורב מוסא באירוע בלתי ספורטיבי, כאשר בעט באחד מאוהדי הפועל תל אביב שפרץ למגרש בזמן המשחק. בגין המקרה, נענש מוסא בהרחקה מארבעה משחקים בפועל.

בשנת 2008 עבר מוסא לשחק בהפועל רמת גן, ובעונתו הראשונה בקבוצה העפיל עמה לליגת העל. לאחר עונה אחת בליגת העל עבר להפועל אשקלון, ובינואר 2011 חתם בהפועל ראשון לציון מהליגה הלאומית כחלק מחיזוקה לקראת המשך המאבקים על עליית הליגה בעונת . מוסא היה שותף לעליית הליגה, אך נשר עם הקבוצה לליגה הלאומית בעונת  בתום מאבקי הישרדות ממושכים.

ב-12 ביולי 2012 חתם מוסא בהפועל רמת השרון. בתום עונתו השנייה במועדון ירד עמה לליגה הלאומית.

לקראת עונת  חתם בקבוצת הפועל פתח תקווה, העולה החדשה לליגת העל, ובתום העונה ירד עם הקבוצה לליגה הלאומית. ב-13 בספטמבר 2015 חזר להפועל רמת השרון מהליגה הלאומית

חיים אישיים 
ב-3 באפריל 2008 נישא מוסא לאלינור.

ב-17 בפברואר 2017 הונח תחת רכבו של מוסא מטען חבלה רב עוצמה, אשר התגלה בטרם התפוצץ. בהנחת המטען הורשע העבריין אבי הררי.

קישורים חיצוניים 

 עמוד השחקן באתר ההתאחדות לכדורגל בישראל
 יוסי פנטילט, בעיטה מסובבת: למוסא יש דרבי, באתר nrg מעריב, 28 באוקטובר 2011

הערות שוליים 

מגני כדורגל ישראלים
כדורגלני מכבי תל אביב
כדורגלני מועדון ספורט אשדוד
כדורגלני הפועל רמת גן
כדורגלני הפועל אשקלון
כדורגלני הפועל ראשון לציון
כדורגלני הפועל רמת השרון
כדורגלני הפועל פתח תקווה
תל אביב-יפו: כדורגלנים
ישראלים שנולדו ב-1982